5. ΠΡΟΕΔΡΙΚΟΝ ΔΙΑΤΑΓΜΑ της 24/24 Δεκ. 1928 Περί εκτελέσεως του Ν. 3713 της 24 Δεκεμβρίου 1928 «περί Συμβουλίου Επικρατείας». Έχοντες υπ’ όψιν το άρθρ. 56 του Νόμ. 3713 «περί Συμβουλίου Επικρατείας» προτάσει του Υπουργικού Συμβουλίου, απεφασίσαμεν και διατάσσομεν: Άρθρ.1.-22.(Βλ. ήδη και Νόμ. 1578/18-23 Δεκ. 1985, ΦΕΚ Α΄ 219, (κατωτ. σελ. 294,726). (Αντί για τις σελ. 104,11-104,18) Σελ. 104,11(α) Τεύχος Η101-Σελ. 1 Συμβούλιο Επικρατείας 6.ΑΑ.α.1-5 Δ΄.Προσωπικόν Γραφείων Άρθρ.30.-Ο Πρόεδρος του Συμβουλίου ενεργεί την κατανομήν των αιθουσών και γραφείων του καταστήματος του Συμβουλίου Επικρατείας και τον κανονισμόν της τοποθετήσεως των διαφόρων γραφείων. Άρθρ.23.-1.Ο Υπουργός της Δικαιοσύνης, συμφώνως προς τας διατάξεις του άρθρ. 15 του νόμου, προκαλεί τον διορισμόν του γραμματέως και των υπογραμματέων του Συμβουλίου της Επικρατείας εκ των φερόντων τα νόμιμα προσόντα, μετά γνωμοδότησιν του παρά τω υπουργείω της Δικαιοσύνης υπηρεσιακού Συμβουλίου. 2.Ο αυτός υπουργός προκηρύσσει τον κατά νόμον διαγωνισμόν δια την πλήρωσιν των θέσεων των γραφέων και δακτυλογράφων και προβαίνει εις τον διορισμόν αυτών. 3.Ο διορισμός των ανωτέρω τελειούται δια της κατά το άρθρ. 17 του νόμου ορκωμοσίας, δι’ ην είναι δυνατόν να ταχθή και προθεσμία, τηρουμένων των διατάξεων της 2 παραγράφου του άρθρ. 2 του παρόντος. 4.Η προαγωγή των γραφέων και δακτυλογράφων από β΄ τάξεως εις α΄ ενεργείται, υπαρχόντων των νομίμων στοιχείων, κατόπιν βεβαιώσεως του Προέδρου του Συμβουλίου περί της επιμελούς εκπληρώσεως των καθηκόντων και ανεπιλήπτου συμπεριφοράς αυτών. Άρθρ.24.-Ο Γραμματεύς προΐσταται των γραφείων αρχείου, διεκπεραιώσεως, αντιγραφής κλπ. ων υπεύθυνος δια την καλήν λειτουργίαν αυτών. Ασκεί άμεσον εποπτείαν επί των υπογραμματέων, γραφέων, δακτυλογράφων και κλητήρων.Έχει την επιμέλειαν της συντηρήσεως και ευκοσμίας του καταστήματος, των επίπλων και λοιπών κινητών. Τηρεί τα κατά νόμον βιβλία. Συντάσσει τας μισθοδοτικάς καταστάσεις και τα λοιπά σχετικά προς την οικονομικήν διαχείρισιν του Συμβουλίου έγγραφα. Ε΄.Κλητήρες Άρθρ.25.-Οι κλητήρες του Συμβουλίου διορίζονται δια πράξεως του Προέδρου του Συμβουλίου δημοσιευομένης εις την Εφημερίδα της Κυβερνήσεως, τηρουμένων των όρων του άρθρ. 16 του νόμου, τελειούται δε ο διορισμός αυτών δια της κατά το άρθρ. 17 του νόμου ορκωμοσίας. ΣΤ΄.Γενικαί διατάξεις Άρθρ.26.-Αι διατάξεις του Ν.Δ. της 11 Νοεμ. 1922 «περί μητρώου των εις το υπουργείον Δικαιοσύνης υπαγομένων υπαλλήλων» και του εις εκτέλεσιν τούτου εκδοθέντος Βασιλικού Δ/τος της 11 Νοεμ. 1922 ισχύουσιν επί των Συμβούλων και του βοηθητικού προσωπικού, ανωτέρου και κατωτέρου, του Συμβουλίου Επικρατείας. Σελ. 104,12(α) Τεύχος Η101-Σελ. 2 Ζ΄.Κανονισμός εσωτερικής υπηρεσίας Άρθρ.27.-1.Άμα τη νομίμω καταρτίσει του Σώματος, το Συμβούλιον Επικρατείας και δι’ αποφάσεως αυτού εν ολομελεία συντάσσει τον εσωτερικόν κανονισμόν αυτού, εν ω καθορίζονται η συγκρότησις των τμημάτων, η εις αυτά κατανομή των παρέδρων και εισηγητών, αι τακτικαί ημέραι συνεδριών του β΄ τμήματος (άρθρ. 21, 25, 35 του νόμου), αι λεπτομέρειαι της εφαρμογής των του άρθρ. 22 του παρόντος, προς δε η κατανομή των υπηρεσιών και γραφείων, οι προϊστάμενοι αυτών, αι εργάσιμοι ώραι των γραφείων και πάσα εν γένει λεπτομέρεια σχετική προς την διεξαγωγήν των εργασιών του Συμβουλίου. «2.Ο Κανονισμός ούτος υπογραφόμενος υπό του προέδρου και του γραμματέως δημοσιεύεται δια της Εφημερίδος της Κυβερνήσεως, απόσπασμα δε των κυριωτέρων διατάξεων αυτού αναρτάται εις εμφανή θέσιν του καταστήματος του Συμβουλίου και το ακροατήριον αυτού». Η παρ. 2 ετροποποιήθη ως άνω υπό του άρθρου μόνου του Δ/τος της 20/30 Ιουν. 1931. Βάσει του άνω άρθρου εξεδόθη ο κατωτέρω παρατιθέμενος Εσωτερικός Κανονισμός Συμβουλίου Επικρατείας. Άρθρ.28.-1.Δια του κανονισμού ανατίθεται εις ένα των Συμβούλων ή παρέδρων, βοηθούμενον και υπό ενός ή δύο εισηγητών, η Εφορεία της βιβλιοθήκης, εις έτερον δε πάρεδρον ή εισηγητήν η επίβλεψις της δημοσιεύσεως των αποφάσεων και εκθέσεων του Συμβουλίου της Επικρατείας. 2.Ο έφορος της βιβλιοθήκης δύναται να εκπονήση ιδιαίτερον κανονισμόν ταύτης, όστις εγκρινόμενος παρά του προέδρου, αναρτάται εις την ειδικήν αίθουσαν της βιβλιοθήκης. 6.ΑΑ.α.5 Συμβούλιο Επικρατείας Άρθρ.29.-1.Ο κανονισμός του Συμβουλίου της Επικρατείας αναθεωρείται υπ’ αυτού κατά Δεκέμβριον εκάστου έτους, των επιγενομένων μεταβολών ή και ολοκλήρου του κανονισμού καταλλήλως διασκευαζομένου μετά τας τροποποιήσεις, δημοσιευομένων κατά τον δια του άρθρ. 27 κανονιζόμενον τρόπον, ισχύει δε από της 1ης επιόντος Ιανουαρίου. 2.Και κατά την διάρκειαν δε του έτους δύναται να επενεχθώσιν, αναγκαία τυχόν κρινόμεναι, τροποποιήσεις, αίτινες ισχύουσιν από της εις την Εφημερίδα της Κυβερνήσεως δημοσιεύσεως.